text: ধলুয়াবাড়ী ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি কোচবিহার নগর সংলগ্ন ও বৃহত্তর কোচবিহার নগরের অংশ৷
  
  ভুগোল
  ধলুয়াবাড়ী শহরটি কোচবিহার জেলার কোচবিহার ১ ব্লকের অন্তর্ভুক্ত৷ এটি তোরষা নদীর দক্ষিণ তীরে ও বানিয়াদহ নদীর উত্তরে অবস্থিত৷ শহরটি কোচবিহার থানার অন্তর্গত এবং এটি কোচবিহার শহরের অন্তর্ভুক্ত হলেও কোচবিহার পৌরসভা থেকে ভিন্ন৷
  
  জনতত্ত্ব
  ২০১১ খ্রিস্টাব্দের ভারতের জনগণনা অনুসারে ধলুয়াবাড়ী শহরের জনসংখ্যা ৪৩৮৩ জন, যার মধ্যে ২২৬৫ জন পুরুষ ও ২১১৮ জন নারী৷ প্রতি হাজার পুরুষে ৯৩৫ জন নারী৷ ৬ বছর অনুর্দ্ধ ৪৫৩ জন শিশু, যা সমগ্র জনসংখ্যার ১০.৩৪ %৷ ৬ বছরোর্দ্ধ জনসংখ্যার ৭৯.১৯% অর্থাৎ ৩১১২ জন সাক্ষর৷
  
  পরিবহন
  শহরটি ১২এ নং রাজ্য সড়ক ও রংপুর রোডের নিকট অবস্থিত৷ কোচবিহার বিমানবন্দরটি শহরটির নিকটেই অবস্থিত৷ জেলাসদর কোচবিহারের পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ শিলিগুড়ি, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো কোচবিহার রেলওয়ে স্টেশন৷
  
  তথ্যসূত্র
  
  বিষয়শ্রেণী:কোচবিহার জেলার শহর
title: ধলুয়াবাড়ি, কোচবিহার